**Ministru kabineta noteikumu projekta “Noteikumi par patērētāju informēšanu par transporta enerģijas veidu, sastāvu, īpašībām un salīdzināmajām cenām” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekts “Noteikumi par patērētāju informēšanu par transporta enerģijas veidu, sastāvu, īpašībām un salīdzināmajām cenām” (turpmāk – noteikumu projekts), ir izstrādāts, lai vienā tiesību aktā iekļautu nosacījumus, kas attiecas uz patērētāju informēšanu par transporta enerģiju – informēšana par transporta enerģijas kvalitāti, par transporta enerģijas (degvielas) saturu, kā arī par transporta enerģijas cenu salīdzināmās vienībās.Noteikumu projektā ietvertās normas izriet no likuma “Transporta enerģijas likums”[[1]](#footnote-1) (turpmāk – Likums). Noteikumu projekts tiks virzīts apstiprināšanai Ministru kabinetā pēc Likuma spēkā stāšanās. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma 7.panta septītā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumā ir iekļauts deleģējums Ministru kabinetam noteikt uz degvielas uzpildes staciju, uzpildes vai uzlādes punktu, vai citu transporta enerģijas tirdzniecības vietu attiecināmās prasības patērētāju informēšanai par transporta enerģijas veidu, sastāvu, īpašībām un salīdzināmajām cenām. Šobrīd daļa no šīm prasībām ir iekļauta Ministru kabineta 2000.gada 26.septembra noteikumu Nr.332 “Noteikumi par benzīna un dīzeļdegvielas atbilstības novērtēšanu” (turpmāk – Noteikumi Nr.332), Ministru kabineta 2005.gada 18.oktobra Nr.772 “Noteikumi par biodegvielas kvalitātes prasībām, atbilstības novērtēšanu, tirgus uzraudzību un patērētāju informēšanas kārtību” (turpmāk – Noteikumi Nr.772) un Ministru kabineta 2018.gada 6.februāra noteikumos Nr.78 “Prasības elektrotransportlīdzekļu uzlādes, dabasgāzes uzpildes, ūdeņraža uzpildes un krasta elektropadeves iekārtām” (turpmāk – Noteikumi Nr.78).Noteikumu projekts ir izstrādāts, lai vienkopus izteiktu visas prasības, kas degvielas piegādātājiem, uzlādes vai uzpildes staciju operatoriem ir noteikti attiecībā uz patērētāju informēšanu.Noteikumu projekta II. nodaļā ir iekļauti šobrīd Noteikumos Nr.332 un Noteikumos Nr.772 iekļautie nosacījumi attiecībā uz informēšanu par transporta enerģijas kvalitāti, saturu, piejaukumu īpatsvaru, metālu piedevām u.c. Ir arī noteikts, ka transporta enerģijas kvalitāti apliecinošs dokuments ir jāuzrāda patērētājam vai kompetentajai iestādei pēc to pieprasījuma. Šis dokuments būtu jāuzrāda gan patērētājam, ja viņš to pieprasa, jo patērētājam ir tiesības uzzināt izmantotās transporta enerģijas kvalitātes datus, kā arī kompetentajai iestādei, kas būtu Būvniecības valsts kontroles birojs, Patērētāju tiesību aizsardzības centrs, Valsts vides dienests vai Valsts ieņēmumu dienests.Tāpat Noteikumu projektā ir iekļauti nosacījumi, kas papildina Ministru kabineta 2005.gada 30.augusta noteikumos Nr.662 “Akcīzes preču aprites kārtība” iekļautos nosacījumus attiecībā uz speciālās atļaujas (licences) izvietošanu, nosakot, ka tā ir jāizvieto arī transporta enerģijas uzglabāšanas vietā, kā arī nosakot, ka pēc pieprasījuma var uzrādīt ne tikai speciālās atļaujas (licences) oriģināls papīra formātā, bet arī elektroniskā dokumenta, kas parakstīts ar drošu elektronisko parakstu, formātāNoteikumu projekta II nodaļā iekļauto pienākumu izpildi uzraudzīs Patērētāju tiesību aizsardzības centrs vienlaikus ar uzraudzības darbībām, kas veiktas likuma “Par bīstamo iekārtu tehnisko uzraudzību” ietvaros.Noteikumu projekta III. nodaļā iekļauti nosacījumi, kādā veidā tiek aprēķināta un patērētājiem darīta zināma informācija par transporta enerģijas cenām tādā veidā, kas būtu viegli salīdzināms, lai patērētājiem būtu iespēja izvērtēt dažādu transporta enerģijas veidu priekšrocības.Noteikumos Nr.78 nav iekļauti detalizēti nosacījumi, kā tiek aprēķināta un darīta patērētājiem pieejama informācija par transporta enerģijas cenām salīdzināmās vienībās, kur šī prasība izriet no Eiropas Parlamenta un Padomes 2014.gada 22.oktobra direktīvas Nr.2014/94/ES par alternatīvo degvielu infrastruktūras ieviešanu (turpmāk – Direktīva 2014/94/ES) 7.panta 3.punkta.Tikai 2018.gada 17.maijā tika pieņemta Komisijas īstenošanas regula Nr.2018/732 par kopīgu metodoloģiju alternatīvu degvielu vienības cenu salīdzināšanai saskaņā ar Eiropas Parlamenta un Padomes Direktīvu 2014/94/ES (turpmāk – Regula 2018/732), kas nosaka metodoloģiju šādu cenu salīdzināmās vienībās aprēķinam, vienlaikus šajā regulā iekļautā metodoloģija ir ļoti vienkāršota. Lai palīdzētu Eiropas Savienības dalībvalstīm izpildīt direktīvas 2014/94/ES prasības un lai palīdzētu īstenot Regulas 2018/732 prasības, Eiropas Komisija ir finansējusi projektu pieejama “*Programme Support Action (PSA): Assisting Member States in the implementation of a common methodology for alternative fuels unit price comparison in accordance with Directive 2014/94/EU “FPC4Consumers*””, kura ietvaros tiek izstrādātas detalizētas vadlīnijas cenu salīdzināmo vienību aprēķinam, un tikai no šīm vadlīnijām ir skaidrs, kā cenas salīdzināmās vienībās būtu jāaprēķina un kādi dati tajos ir jāizmanto. Noteikumu projekts paredz, ka minētās vadlīnijas, lai gan ir saistošas tikai valsts iestādēm, tiek publicētas arī Ekonomikas ministrijas tīmekļvietnē, lai sabiedrībai ir iespējams iepazīties ar to, kā cenas salīdzināmās vienībās tiek aprēķinātas. Cenu salīdzināmās vienībās aprēķinam ir nepieciešams izmantot datus par tehniskajā kārtībā esošo ceļa transporta transportlīdzekļu skaitu sadalījumā pa transportlīdzekļu modeļiem automobiļu segmentos – mazā klase, kompaktā klase, vidējā un lielā klase, apvidus automobiļu klase un daudzfukciju automobiļu klase un patērētā degvielas veida – dīzeļdegviela, benzīns, sašķidrinātā naftas gāze, tikai dabasgāze, tikai elektroenerģija, tikai ūdeņradi, kur šādus datus var sniegt Ceļu satiksmes drošības direkcija.Tāpat ir nepieciešami dati par transporta enerģijas vidējo mazumtirdzniecības cenu. Šobrīd dati par dažu transporta enerģijas veidu svērto aritmētisko cenu ir pieejama Centrālai statistikas pārvaldei. Mazumtirdzniecības cenas (faktiskās pārdošanas cenas mazumtirdzniecībā ieskaitot nodokļus un ņemot vērā atlaides, kas tiek piedāvātas visiem pircējiem) tiek vāktas katru mēnesi patēriņa cenu indeksa (turpmāk – PCI) apsekojuma ietvaros. Apsekojuma mērķis nav iegūt vidējās cenas precēm un pakalpojumiem, bet gan aprēķināt vidējā cenu līmeņa pārmaiņas iedzīvotāju patēriņā nozīmīgākajām precēm un pakalpojumiem noteiktā laika periodā. Visas preces un pakalpojumi PCI grozā ir sagrupēti atbilstoši Eiropas individuālā patēriņa veidu klasifikācijai (ECOICOP). Individuālo preču un pakalpojumu izvēle katras ECOICOP apakšklases ietvaros netiek regulēta ar normatīvajiem aktiem, bet gan tiek veikta, balstoties uz PCI apkopošanas mērķi, metodoloģijas un kvalitātes prasībām, tai skaitā informāciju par iedzīvotāju izdevumu struktūru, nozaru statistiskas datiem, kā arī citu informāciju, kura nodrošina PCI groza reprezentativitātes uzturēšanu. Vienlaikus atsevišķas mazumtirdzniecības cenas, tai skaitā degvielas cenas, kas ir publicētās Oficiālās statistikas portālā ir svērtās aritmētiskās cenas pārstāvjiem, kas viegli sagrupējami un aprakstāmi pēc kopīgām pazīmēm. Publicētās cenas var arī nereprezentēt valsts vidējās cenas, bet gan atspoguļo indikatīvu cenu līmeni precēm un pakalpojumiem noteiktās specifikācijas ietvaros, kurus parasti pērk pircēji visā valstī un no kuriem tādejādi tiek aprēķināts PCI. Šobrīd Oficiālās statistikas portālā ir pieejama informācija par 95. markas benzīna, 98. markas benzīna, dīzeļdegvielas un auto gāzes cenām.Ņemot vērā iepriekšminēto būs nepieciešams izstrādāt nosacījumus, kā iegūt tādu transporta enerģijas veidu kā dabasgāze, elektroenerģija un ūdeņradis vidējo mazumtirdzniecības cenu, vienlaikus ņemot vērā, ka dabasgāzes un elektroenerģijas kā transporta enerģijas patēriņš arvien palielinās, un šie transporta enerģijas veidi būs jāņem vērā arī iespējams būs jāiekļauj PCI apsekojumos. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Patērētāju tiesību aizsardzības centrs (turpmāk – PTAC), Centrālās statistikas pārvalde un Būvniecības valsts kontroles birojs. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts neskars sabiedrību kopumā, bet attiecas uz konkrētiem komersantiem – degvielas piegādātājiem vai uzlādes vai uzpildes punkta operatoriem.Noteikumu projekts nosaka pienākumu transporta enerģijas uzpildes vai  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts pēc būtības neuzliek papildu slogu komersantiem, jo tiek precizēti spēkā esošie nosacījumi – Noteikumi Nr.332 un Noteikumi Nr.772. Komersantiem tiek precizēta tā informācija, kas viņiem ir uzlikta kā darāma pieejama patērētājiem ar spēkā esošajiem Ministru kabineta noteikumiem.Noteikumu projekts palielinās administratīvo slogu Ekonomikas ministrijai un PTAC attiecībā uz cenu salīdzināmās vienībās aprēķina metodes apropriēšanu un šo aprēķinu veikšanu katru pusgadu.Noteikumu projekts varētu nedaudz palielināt administratīvo slogu Centrālajai statistikas pārvaldei un Ceļu satiksmes drošības direkcijai, jo tiek paredzēts, ka šīs iestādes pietiekami ātri sniedz datus Ekonomikas ministrijai.  |
| 3. | Administratīvo izmaksu monetārs novērtējums | Izvērtēts Likuma sākotnējās ietekmes novērtējuma ziņojumā |
| 4. | Atbilstības izmaksu monetārs novērtējums | Izvērtēts Likuma sākotnējās ietekmes novērtējuma ziņojumā |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Noteikumu projekts ir virzāms un skatāms kopā ar Ministru kabineta noteikumu projektu “Noteikumi par transporta enerģijas kvalitātes prasībām, atbilstības novērtēšanu un tirgus uzraudzību”. Minētais noteikumu projekts tiek izstrādāts saskaņā ar Likumu. |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Direktīva 98/70/EK (konsolidētā versija)Direktīva 2014/94/ES (konsolidētā versija) |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums |  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2014/94/EK 7.panta 2.punktsDirektīvas 98/70/EK 4.panta 1.punkta 3.rindkopa | Noteikumu projekta 2. un 3.punkts | Noteikumu projekts pārņem pilnībā | Projekts nesatur stingrākas prasības nekā attiecīgais ES tiesību akts. |
| Direktīvas 98/70/EK 3.panta 3.punkts | Noteikumu projekta 3.2.punkts | Noteikumu projekts pārņem pilnībā | Projekts nesatur stingrākas prasības nekā attiecīgais ES tiesību akts. |
| Direktīvas 98/70/EK 8.a panta 4.-6.punkts | Noteikumu projekta 3.3.punkts | Noteikumu projekts pārņem pilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2014/94/ES 7.panta 3.punkts | Noteikumu projekta 6-14.punkts | Noteikumu projekts pārņem pilnībā | Projekts nesatur stingrākas prasības nekā attiecīgais ES tiesību akts. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar MK 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par Noteikumu projektu tā izstrādes stadijā.Sabiedrības pārstāvji tiks informēti par iespēju līdzdarboties, publicējot paziņojumu par līdzdalības procesu Ekonomikas ministrija tīmekļvietnē. |
| 2. | Sabiedrības līdzdalība projekta izstrādē | Sabiedrībai būs iespēja iepazīties ar Noteikumu projektu Ekonomikas ministrija tīmekļa vietnē un izteikt par to viedokli. |
| 3. | Sabiedrības līdzdalības rezultāti | Tiks apkopoti pēc saņemto viedokļu apkopošanas. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | PTAC, CSDD, CSP |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektā iekļautie nosacījumi var radīt ietekmi uz pārvaldes funkcijām, tomēr tas neietekmēs institucionālo sistēmu Noteikumu projektā iekļauto nosacījumu izpildei nav nepieciešams veidot jaunas institūcijas, likvidēt vai reorganizēt esošās institūcijas.Noteikumu projekta izpildē iesaistītās institūcijas Noteikumu projektā iekļautos pasākumu nodrošinās piešķirto valsts budžeta līdzekļu ietvaros  |
| 3. | Cita informācija | Nav. |

Ekonomikas ministrs J.Vitenbergs

Vīza: Valsts sekretārs E.Valantis

H.Rimša, 67013244

Helena.Rimsa@em.gov.lv

1. šobrīd starpministriju saskaņošanas procesā [↑](#footnote-ref-1)